Election Special

Election Special er det fjortande studioalbumet til den amerikanske musikaren Ry Cooder, gjeve ut i 2012. Etter albumet Pull Up Some Dust and Sit Down i 2011, fortsette Cooder å skrive songar inspirerte av spesifikke hendingar. Han var ikkje nøgd med Republikanarane og dei økonomiske støttespelarane deira, og ønskte å skrive eit album som retta lyttarane mot det amerikanske presidentvalet i 2012, som han meinte kom til å vere kritisk for historia til landet. Election Special vart hovudsakleg spelt inn i Drive-By Studios i North Hollywood og produsert av Cooder.

Election Special består av amerikansk folkemusikk og bluesrock i form av protestsongar. Songane har livlege melodiar, enkel instrumentering og enkelt arrangement. Cooder spelte alle instrumenta sjølv, inkludert bass, gitar og mandolin, utanom trommer, som vart spelt av sonen Joachim. Det er eit djupt politisk album, som går vidare inn i dei samfunnspolitiske emna frå Pull Up Some Dust and Sit Down. Tekstane er enkle og satiriske. Cooder syner seg som ein liberal og populistisk person og var inspirert av eldre musikk som skillingsviser og countryblues.

Election Special kom ut på Perro Verde Records og Nonesuch Records den 16. august 2012, ei veke før det republikanske landsmøtet i 2012. Det fekk generelt god kritikk. Albumet nådde 164. plassen på Billboard 200-lista i USA, men kom langt høgare i andre land. 

 Mottaking 

Election Special fekk generelt godt kritikk. På Metacritic har albumet ein samla score på 77 av 100, basert på 17 ulike meldingar. 

I Rolling Stone kalla David Fricke albumet ei «kraftig partisansk perle med skiten plukking og svart humor ... protestmusikk levert med gåva til ein patriot – venleiken i dei amerikanske røtene og ekspertisen i spelinga til Ry Cooder - og langt minne.» Thomas Jurek i AllMusic skreiv at albumet «tener to føremål: det eine er at det er den mest organiske plata han har gjeve ut på nesten to tiår; og, enno viktigare, ho gjenopprettar aktuell protestmusikk til ein ærleg stad i amerikansk kulturliv.» Robert Christgau var mindre imponert og skreiv i MSN Music at protestsongar generelt er «vanskeleg å få til sjølv i augneblikket» og meinte at somme av songane på albumet «rett og slett ikkje skrur skruen til hardt nok». Han gav likevel Cooder «ekstra honnør for både å forkynne til dei omvendte og gjere sitt yttarste for å samle dei som trur dei er moralsk betre.»

Innhald
Alle songar er skrivne og produserte av Ry Cooder, utanom der andre er nemnde.

Medverkande
Frå plateomslaget.

 Joachim Cooder – komponist, trommer, fotografi
 Ry Cooder – kunstnarisk leiar, bass, komponist, gitar, mandolin, produsent, vokal
 Arnold McCuller – harmonivokal

Teknisk
 Martin Pradler – lydteknikar, mastering, miksing
 Al Quattrocchi – kunstnarisk leiar
 Jeff Smith – kunstnarisk leiar
 Tornado Design – design

 Salslister 
 Liste (2012) PlasseringAmerican Albums Chart164Den australske albumlista49Den belgiske albumlista (Flandern)41Den belgiske albumlista (Vallonia)154British Albums Chart41Den nederlandske albumlista28Den tyske albumlista 38Irish Albums Chart46Norske VG-lista9Scottish Albums Chart25Den svenske albumlista24Den sveitsiske albumlista44

Kjelder

Denne artikkelen bygger på «Election Special» frå ,  den 26. september 2020. 
 oppgav desse kjeldene:

Kategori:Musikkalbum frå 2012
Kategori:Album produserte av Ry Cooder
Kategori:Nonesuch Records-album
Kategori:Ry Cooder-album